ເຮືອຂ້າມຝັ່ງທີ່ບັນທຸກ 250 ຄົນ ຫຼົ້ມຢູ່ນອກຝັ່ງ ອິນໂດເນເຊຍ
ເທົ່າ​ເຖິງ​ປັດຈຸບັນ​ນີ້ ​ໄດ້​ຊ່ວຍ​ກູ້​ໄພ​ໄດ້​ພຽງ 33 ຄົນ ພວກ​ເຈົ້າໜ້າ​ທີ່​ກ່າວວ່າ ດິນ​ຟ້າອາກາດ​ບໍ່​ອໍາ​ນວຍ​ໃນ​ການ​ກູ້​ໄພ​ປານ​ໃດ.
ເຮືອລໍານຶ່ງທີ່ບັນທຸກ ຫລາຍກວ່າ 250 ຄົນ ສ່ວນຫລາຍແມ່ນພວກມາຈາກເຂດພາກຕາ ເວັນອອກກາງ ແລະເອເຊຍໃຕ້ ໄດ້ຈົມລົງ ຢູ່ນອກຝັ່ງທະເລຂອງເກາະໃຫຍ່ຈາວາຂອງອິນ ໂດເນເຊຍ ແລະມີຫລາຍກວ່າ 200 ຄົນທີ່ຍັງຫາຍສາບສູນ ເທົ່າເຖິງປັດຈຸບັນນີ້ໄດ້ຊ່ວຍກູ້ໄພໄດ້ພຽງ 33 ຄົນ ພວກເຈົ້າໜ້າທີ່ກ່າວວ່າ ດິນຟ້າອາກາດ ບໍ່ອໍານວຍໃນການກູ້ໄພປານໃດ ຕໍາຫລວດອິນໂດເນເຊຍຖິ້ມໂທດອຸບັດເຫດເຮືອຫຼົ້ມໃນວັນເສົານີ້ວ່າ ເປັນຍ້ອນບັນທຸກຄົນ ເກີນກໍານົດ ເຊື່ອວ່າພວກຄົນໂດຍສານ ເປັນພວກຄົນຕ່າງດ້າວທີ່ມາຈາກຫລາຍໆປະເທດ ໂຮມທັງອິ ຣ່ານ ແລະອັຟການີສຖານ ພວກຫລົບໜີປະເທດທາງເຮືອຈາກຂົງເຂດພາກຕາເວັນອອກ ກາງ ແລະເອເຊຍໃຕ້ ໄດ້ໃຊ້ອິນໂດເນເຊຍເປັນທາງຜ່ານ ໄປສູ່ອອສເຕຣເລຍ ອັນເປັນຈຸດ ໝາຍປາຍທາງ